Brønderslev Kommune skriver på deres Facebook-side, at de inviterer til borgermøde vedrørende planerne, om at Dronninglund Sygehus' tomme bygninger skal være asylcenter i fremtiden. - Det er ikke afgjort endnu, om der skal være asylcenter i de tidligere sygehusbygninger. Men der er borgermøde om det på torsdag klokken 19.00 i Dronninglund Skoles festsal. De skriver samtidig, at det ikke er kommunen, der har taget initiativ til planerne. - Det er en beslutning, kommunen ikke har indflydelse på, da bygningerne er regionens, skriver Brønderslev Kommune på deres Facebook-side. TV2/Nord har forsøgt at komme i kontakt med Jammerbugt Asylafdeling, men det har ikke været muligt.

Referat:
Der er planer om, at Dronninglund Sygehus' tomme bygninger i fremtiden skal huse asylansøgere.